

**PROGRAM**

**Srijeda, 2. srpanj 2025. godine**

|  |  |  |
| --- | --- | --- |
| **Vrijeme** | **Vrsta** | **Naziv i opis aktivnosti** |
| **11:00** | **OTVORENJE KONFERENCIJE** |
| **11:30** | **PREDAVANJE** | **SOCIJALNA DIMENZIJA U VISOKOM OBRAZOVANJU *prof. dr. sc. Lelia Kiš Glavaš, Sveučilište u Zagrebu, Edukacijsko-rehabilitacijski fakultet***Tijekom izlaganja, bit će pojašnjena uloga visokog obrazovanja i argumentirana njegova socijalna dimenzija te preuzimanje društvene i moralne odgovornosti kroz doprinos kreiranju pravednijeg i inkluzivnijeg društva. Navest će se podzastupljene i ranjive skupine u visokom obrazovanju u Republici Hrvatskoj i razmotriti kako im je moguće pružiti podršku u akademskom okruženju i tko bi to mogao realizirati. Bit će prikazani i neki primjeri pozitivnih praksi unaprjeđenja uvjeta studiranja za studente koji se susreću s preprekama u visokom obrazovanju.Predavanje je namijenjeno sveučilišnim nastavnicima, ali i stručnom i administrativnom osoblju na sveučilištima kao i studentima i donosiocima odluka u visokom obrazovanju. |
| **12:15** | **PANEL** | **PODRŠKA RANJIVIM I PODZASTUPLJENIM SKUPINAMA U VISOKOM OBRAZOVANJU** ***Moderira: Sandra Nuždić, Sveučilište u Rijeci**** Saša Grbić, Univerzitet u Banjoj Luci
* Ljupka Mihajlovska, Univerzitet u Beogradu
* Valentina Novak Žižić, Sveučilište u Zagrebu
* Daria Vučijević, Sveučilište u Dubrovniku
* Monika Zovko, Sveučilište u Mostaru
 |
| **13:15** | **RUČAK:** restoran Kampus |
| **14:15** | **PANEL** | **ULOGA NASTAVNIKA U OBRAZOVANJU RANJIVIH I PODZASTUPLJENIH SKUPINA*Moderira: prof. dr. sc. Tamara Martinac Dorčić, Sveučilište u Rijeci**** prof. dr. sc. Sandra Bjelan, Univerzitet u Sarajevu
* Jelena Ivelić Telišman, predavačica, Sveučilište Sjever
* prof. dr. sc. Biljana Sladoje Bošnjak, Univerzitet u Istočnom Sarajevu
* prof. dr. sc. Kristina Urbanc, Sveučilište u Zagrebu
* doc. dr. sc. Sanja Zoranić, Sveučilište u Dubrovniku
 |
| **15:15** | **PAUZA ZA KAVU** |
| **15:30** | **RADIONICA** | **UNAPREĐENJE INKLUZIVNOSTI U VISOKOM OBRAZOVANJU*****prof. dr. sc. Sandra Bjelan, prof. dr. sc. Lejla Kafedžić, prof. dr. sc. Lejla Osmić - Sveučilište u Sarajevu***Unapređenje inkluzivnosti je područje koje zahtijeva kontinuiranu razmjenu iskustava i dijalog u prostoru visokoškolskog obrazovanja. Ova radionica je zamišljena kao doprinos promišljanju i propitivanju praksi u radu sa studentima/studenticama, s posebnim osvrtom na podzastupljene skupine. Kroz diskusiju i zajedničku refleksiju, sudionici/sudionice će identificirati izazove u postizanju inkluzivnosti u visokom obrazovanju, primjere dobre prakse, mogućnosti za suradnju i zajedničko djelovanje, preporuke i prijedloge za razvoj inkluzivnih praksi. Radionica je namijenjena onima koji mogu aktivno doprinijeti inkluzivnosti u visokom obrazovanju, ali i svima koji žele više znati o temi. |
| **17:30** | **SLOBODNO VRIJEME** |
| **19:00** | **VEČERA:** restoran Slatko & Slano |



**Četvrtak, 3. srpanj 2025. godine**

|  |  |  |
| --- | --- | --- |
| **Vrijeme** | **Vrsta** | **Naziv i opis aktivnosti** |
| **09:00** | **PREDAVANJE** | **KOMUNIKACIJSKE KOMPETENCIJE ZA INKLUZIVNO VISOKO OBRAZOVANJE*doc. dr. sc. Marijan Tustonja, Sveučilište u Mostaru***Predavanje je usmjereno je na jačanje kapaciteta nastavnog i nenastavnog osoblja za učinkovitu i pristupačnu komunikaciju sa studentima s različitim oblicima invaliditeta i drugim ranjivim skupinama. Naglasak je na razvoju osjetljivosti, razumijevanju komunikacijskih barijera i primjeni inkluzivnih praksi u svakodnevnom radu. U inkluzivnom visokom obrazovanju komunikacija igra ključnu ulogu, ne samo u prijenosu znanja, već u stvaranju osjećaja pripadnosti, sigurnosti i poštovanja. Tijekom predavanja obrađuju se temeljne komunikacijske kompetencije (verbalna, neverbalna, aktivno slušanje), vrste komunikacijskih barijera, specifične komunikacijske potrebe studenata s invaliditetom te uloge nastavnog i administrativnog osoblja u podršci inkluziji. |
| **09:30** | **RAZGOVOR** | **UNIVERZALNI DIZAJN*Razgovara: Mirta Zekanović, Udruga „Znam“**** Ljupka Mihajlovska, Univerzitet u Beogradu
* izv. prof. dr. sc. Iva Mrak, Građevinski fakultet Sveučilišta u Rijeci
* prof. dr. sc. Sanja Skočić Mihić, Učiteljski fakultet Sveučilišta u Rijeci
 |
| **10:00** | **RAZGOVOR** | **ASISTIVNA TEHNOLOGIJA*****Razgovara: Sandra Nuždić, Sveučilište u Rijeci**** Saša Grbić, Univerzitet u Banjoj Luci
* Mateja Vukašinec, E-Glas
 |
| **10:30** | **PAUZA ZA KAVU** |
| **11:00** | **PREDAVANJE** | **MENTALNO ZDRAVLJE STUDENTSKE POPULACIJE - REZULTATI ISTRAŽIVANJA*****prof. dr. sc. Sanja Smojver Ažić, Sveučilište u Rijeciizv. prof. dr. sc. Marina Vidaković, Sveučilište u Zadru***Prof. dr. sc. Sanja Smojver Ažić sa Sveučilišta u Rijeci predstavit će rezultate petogodišnjeg ispitivanja psihološkog funkcioniranja studentske populacije Sveučilišta u Rijeci koje se provodi na Odsjeku za psihologiju Filozofskog fakulteta u Rijeci. Rezultati istraživanja koriste se za unapređivanje sustava podrške studenticama i studentima Sveučilišta u Rijeci. |
| **12:00** | **PANEL** | **PODRŠKA STUDENTIMA/ICAMA NARUŠENOG MENTALNOG ZDRAVLJA*Moderira: Klara Grašić, studentica**** Jelena Ivelić Telišman, Sveučilište Sjever
* Ivana Sučić Šantek, Sveučilište u Zadru;
* Silvija Šikić, Sveučilište u Rijeci;
* Marina Šimunec Zović, Sveučilište u Zagrebu
 |
| **13:00** | **RUČAK: r**estoran Kampus |
| **14:00** | **STUDENTSKA PERSPEKTIVA** | **ŽIVA KNJIŽNICA studenata i studentica Sveučilišta u Rijeci*** Vivien Balint
* Janko Iskra
* Luka Ivanić
* Antonia Zlatarić
 |
| **16:00** | **ZAKLJUČCI KONFERENCIJE I EVALUACIJA** |
| **18:00** | **Šećer na kraju: OBILAZAK PALAČE ŠEĆERA** |

